కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
యాపిల్ వాచ్‌లు వాడొద్దు.. పాక్ క్రికెటర్లకు ఐసీసీ ఆదేశం!
మైదానంలో ఉన్నప్పుడు చేతికి యాపిల్ స్మార్ట్ వాచ్‌లు పెట్టుకోవడానికి వీల్లేదని పాకిస్థాన్ క్రికెటర్లను అంతర్జాతీయ క్రికెట్ మండలి(ఐసీసీ) ఆదేశించింది.
Samayam Telugu | Updated:
May 25, 2018, 06:26PM IST
యాపిల్ వాచ్‌లు వాడొద్దు.. పాక్ క్రికెటర్లకు ఐసీసీ ఆదేశం!
మైదానంలో ఉన్నప్పుడు చేతికి యాపిల్ స్మార్ట్ వాచ్‌లు పెట్టుకోవడానికి వీల్లేదని పాకిస్థాన్ క్రికెటర్లను అంతర్జాతీయ క్రికెట్ మండలి(ఐసీసీ) ఆదేశించింది. పాకిస్థాన్, ఇంగ్లండ్ జట్ల మధ్య గురువారం లార్డ్స్ మైదానంలో తొలి టెస్ట్ మ్యాచ్ ప్రారంభమైంది. అయితే తొలిరోజు పాకిస్థాన్ ఆటగాళ్లు కొందరు చేతికి యాపిల్ వాచ్‌లు పెట్టుకున్నారు. మ్యాచ్ జరుగుతున్న సమయంలో అసద్ షఫిక్, బాబర్ అజామ్ చేతికున్న యాపిల్ వాచ్‌ను చూస్తున్నట్లు కనిపించారు. ఇది కాస్త చర్చనీయాంశమై ఐసీసీ అవినీతి నిరోధకశాఖ దృష్టికి వెళ్లింది. దీంతో మైదానంలో యాపిల్ వాచ్‌లు వాడటానికి వీళ్లేదని ఐసీసీ అవినీతి నిరోధకశాఖకు చెందిన ఒక అధికారి పాక్ జట్టుకు ఆదేశాలు జారీ చేశారు. ఈ మేరకు శుక్రవారం రెండో రోజు ఆటలో పాక్ క్రికెటర్లు యాపిల్ వాచ్‌లను పెట్టుకోలేదు.
ఐసీసీ నిబంధనల ప్రకారం ఆటగాళ్లకు చెందిన వ్యక్తిగత గ్యాడ్జెట్లను మైదానంలోకి అనుమతించరు. క్రికెటర్లు బస్సు దిగుతున్నప్పుడే వారి వద్ద నుంచి సెల్‌ఫోన్లు ఇతర కమ్యూనికేషన్ గ్యాడ్జెట్లను తీసేసుకుంటారు. అయితే ఈ యాపిల్ వాచ్‌లు కూడా కమ్యూనికేషన్ గ్యాడ్జెట్ల కిందికే వస్తాయని ఐసీసీ అధికారి ఒకరు పేర్కొన్నారు. యాపిల్ వాచ్‌లను ఫోన్, వైఫై డివైజ్‌లకు కనెక్ట్ చేసుకుని వాడుకోవచ్చని, మెసేజ్‌లు రిసీవ్ చేసుకోవచ్చని చెప్పారు. కాబట్టి దీన్ని కూడా కమ్యూనికేషన్ గ్యాడ్జెట్‌గా పరిగణించి మైదానంలో వాడకూడదని ఆదేశించినట్లు వెల్లడించారు. వాస్తవానికి స్పాట్ ఫిక్సింగ్ వివాదంలో ఇరుక్కున్న మహమ్మద్ అమీర్ ప్రస్తుతం ఈ మ్యాచ్‌లో ఆడుతున్నాడు.
2010లో ఇదే లార్డ్స్ మైదానంలో ఇంగ్లండ్‌తో జరిగిన టెస్ట్ మ్యాచ్‌లో అమీర్‌తో పాటు కెప్టెన్ సల్మాన్ భట్, బౌలర్ మహమ్మద్ ఆసిఫ్ స్పాట్ ఫిక్సింగ్‌కు పాల్పడినట్లు తేలింది. వీరి ముగ్గురిపై ఐసీసీ ఐదేళ్ల నిషేధాన్ని కూడా విధించింది. నిషేధం అనంతరం అమీర్ పాక్ జాతీయ జట్టులో స్థానం సంపాదించగలిగాడు. ఇదిలా ఉంటే, ప్రస్తుతం జరుగుతున్న టెస్ట్ మ్యాచ్‌లో పాకిస్థాన్ అద్భుత బౌలింగ్ ప్రదర్శన చేస్తోంది. మహమ్మద్ అబ్బాస్, హసన్ అలీ అద్భుతంగా బౌలింగ్ చేయడంతో ఇంగ్లండ్ తొలి ఇన్నింగ్స్‌లో 184 పరుగులకే ఆలౌటయింది. ఈ బౌలర్లు ఇద్దరూ చెరో నాలుగు వికెట్లు తీశారు. ఇంగ్లండ్ కెప్టెన్ అలెస్టర్ కుక్ అత్యధికంగా 70 పరుగులు చేశాడు. మరోవైపు పాకిస్థాన్ తొలి ఇన్నింగ్స్‌లో బాగానే ఆడుతోంది. ప్రస్తుతం 53 ఓవర్లు ముగిసేసరికి 3 వికెట్లు కోల్పోయి 140 పరుగులు చేసింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.